**An freagra is fearr**

**Léigh na ceisteanna seo a leanas agus cuir tic leis an bhfreagra is oiriúnaí i ngach cás.**

1. Cén áit a mbuailfimid le chéile?
   1. Ag a hocht a chlog.
   2. Taobh amuigh den óstán.
   3. Ceart go leor.
2. Ar mhaith leat dul go dtí an phictiúrlann oíche amárach?
   1. Scannán maith.
   2. Ba bhreá liom ach ní bheidh mé saor.
   3. Dé Domhnaigh ar a hocht.
3. Cén t-am a chasfaimid le chéile?
   1. Ní féidir liom. Tá brón orm.
   2. Inné ag a hocht.
   3. Timpeall leathuair tar éis a hocht.
4. An mbeidh tú saor ag an deireadh seachtaine?
   1. Beidh cóisir ag Síle.
   2. Ní bheidh, beidh mé ag obair.
   3. Dé Sathairn seo chugainn.
5. Cén uair a bheidh tú ag dul go dtí an phictiúrlann?
   1. San oíche amárach.
   2. Tá brón orm, beidh mé ag obair.
   3. Taobh amuigh den bhialann.
6. An mbeidh tú saor san oíche amárach?
   1. Márta seo chugainn.
   2. Ar mhaith leat teacht liom?
   3. Beidh. Cén fáth?

**Treoracha don mhúinteoir**

**An freagra is fearr Léitheoireacht**

**Le múineadh**

Am a shocrú, áit a shocrú agus ag aontú leis an socrú sin, nó an socrú a dheimhniú.

**Moltaí**

1. Tabhair cóip den bhileog **An freagra is fearr** do gach foghlaimeoir.

* Cuir na foghlaimeoirí ag obair i mbeirteanna agus iarr orthu tic a chur leis an bhfreagra is oiriúnaí do gach ceist.
* Ceartaigh an ghníomhaíocht ansin – iarr ar fhoghlaimeoir amháin an cheist a chur agus iarr ar fhoghlaimeoir eile an freagra ceart a thabhairt.

Moltar an ghníomhaíocht seo a nascadh leis an mbileog **Téacs ó Aoife (Éisteacht)** nó leis an ngníomhaíocht **Cuireadh cúirtéiseach!** sna gníomhaíochtaí **An** **Banc Teanga.**